Here is a page extracted from Wikipedia that may contain CSS, HTML, and a lot of unformatted text.

Title: La Chinebrosa
Content: La Chinebrosa (La Ginebrosa en grafía SLA, en catalán y castellano) ye un municipio de la provincia de Teruel, situau en la comarca de lo Baixo Aragón. La suya población ye de  habitants, en una superficie de 80,1 km² y una densidat de  hab/km².

Cheografía
Ye situau a piet y a lo sud de la sierra de la Chinebrosa, la zaguera de las zagueras sierras marguinals de lo Sistema Iberico en lo sector de la comarca entre los ríos Mezquín y Alcherez. En lo termin municipal de La Chinebrosa ye lo castiello de Bunyuel y lo despoblau homonimo.

Mugas 
Lo suyo termin municipal muga con La Canyada de Beric, con La Cerollera, con Torre d'Arcas, con Auguaviva, Lo Mas de las Matas, con Alcorisa, con Foz Calanda, con Calanda y con La Torre de Viliella.

Historia 
Lo termin de La Chinebrosa dependeban de los calatravos dimpués de la reconquiesta, pero los calatravos lo subinfeudoron a los Blasco d'Alagón en 1260. En lo texto de subinfeudación no se charra de La Chinebrosa, sino de la delimitacion de los termins de Camarón y Bunyuel a l'ueste respecto a lo termin de Mont-royo a l'este. La primera mención ye de 1272, como una puebla.

En la segunda carta de población que dan los Blasco d'Alagón a La Chinebrosa (marzo de 1291), li s'adchudican los termins territorials que enantes heban estato los de Camarón y ye escrita en aragonés, (encara que tornada a copiar en 1613 pa lo Libro de Rechistro de lo Chusticia d'Aragón):

Toponimia 
Lo toponimo La Chinebrosa deriva de lo fitonimo chinebros con lo sufixo -osa indicador de formación vechetal. En lo testamento de Blasco d'Alagón, de 1272, i figura como una puebla. En lo Fogache de 1495 apareixe escrito La Ginebrossa, con dos -ss-. En 1611 s'escribiba La Xinebrosa, porque yera la epoca que a G fricativa en castellano converchiba con la X.

Luengas y parlas 
Lo catalán local se clasifica en las parlas de lo Guadalop-Mezquín.

Demografía

Administración

Reparto de concellers

Alcaldes

Puestos d'intrés 
Casa d'a Villa.
Ilesia de Sant Bertolomeu, gotica con una roseta hexapetala.
Ermita de Santa María.
Pozo de chelo.
Puent de Cananillas.

Fiestas 
Lunes de Pascua.
Sant Bertolomeu (patronals), 23-24 d'agosto.

Naxius de La Chinebrosa 
Benigno Rebullida y Micolau, politico.
Benita Gil Lamiel, mayestra.

Referencias

Bibliografía 
 Antonio Martín Costea: Nuevos datos históricos sobre la villa medieval de Camarón. Grupo de estudios masinos, n VI 1986.